Frederike van Uildriks

Frederike van Uildriks (Grins, 31 maaie 1854 - Gorssel, 12 july 1919) wie in skriuwster en natuerûndersykster. Sy wie in tiidgenoat fan Aletta Jacobs.

Uildriks ûntjoech har fan in fatsoenlik opbrocht famke ta in finansjeel ûnôfhinklike natuerûndersiker en skriuwster dy't op har manier yn de bres stie foar frouljusemansipaasje. Yn 1877 wie hja ûnderwizeres en begûn se in deiboek by te hâlden. Sy hie kunde oan alle wichtige sosjalisten út dy tiid. Frederike van Uildriks hat - neist de folle  bekendere Eli Heimans en Jac. P. Thijsse - harres dien ta it tagonklik meitsjen fan wittenskiplike natuerhistoaryske en folkekundige kennis foar jongerein en folwoeksenen. Sy waard doetiids priizge om har tagonklik taalgebrûk, de ferhelderjende yllustraasjes en hege kwaliteit fan de levere ynformaasje.

Libbensrin
 1854: berte
 1876: jout les oan in U.L.O. foar famkes yn Grins. In jier letter giet se oer nei de Gemeentlike H.B.S. foar famkes.
 1886:  ferhuzet nei Amsterdam om ierdrykskunde- en skiednisles te jaan oan in Middelbere Skoalle foar Famkes.
 1877: lid fan it Lêsmuseum yn Grins
 1878: lid fan it Fysika, Natuer- en Skiekundich genoatskip yn Grins. 
 1880: begjint oan har deiboeken.
 1891: wennet tegearre mei de doe noch troude Vitus Bruinsma (1850-1916), politikus en publisist. Sy soe har mem nea mear sjen.
 1891: Tenei moat hja mei skriuwen yn har libbensûnderhâld foarsjen. Se publisearre yn mear as 40 tydskriften en kranten oer natuer- en folkekunde en emansipaasje. 
 1896: Op 4 juny ferhuzet sy mei Bruinsma nei Lochem
 1910: wurdt lid fan it bestjoer fan de Lochemske ôfdieling fan de Vereeniging voor Vrouwenkiesrecht.

Literatuer 
 , De liefde en de vrijheid, natuurlijk! Het dagboek (1877-1910) van Frederike van Uildriks (Utj. Verloren: Hilfertsom 2010).

 Keppelings om utens 
 De liefde en de vrijheid, natuurlijk! It deiboek (1877-1910) fan Frederike van Uildriks bewurke troch Mineke Bosch
 Dossier oer  Frederike van Uildriks yn de kolleksje fan Aletta, ynstitút foar frouljusskiednis
 Biografy fan Frederike van Uildriks  troch Lucy Bosch
 Frederikevanuildriks.nl

Kategory:Nederlânsk ûnderwizer
Kategory:Nederlânsk skiedkundige
Kategory:Nederlânsk sosjaal aktivist
Kategory:Nederlânsk polityk aktivist
Kategory:Frouljusrjochte-aktivist
Kategory:Nederlânsk feminist
Kategory:Grinslânsk persoan
Kategory:Persoan berne yn 1854
Kategory:Persoan stoarn yn 1919